**Kirstie Levell** (talaffuzi: *Kristi Level*; 1997-yil 7-yanvarda tugʻilgan) — Angliya ayollar superligasining „Leicester City" klubi darvozaboni. Angliyani 17 yoshgacha, 19 yoshgacha va 23 yoshgacha himoya qilgan.

Klublardagi faoliyati
---------------------

### Everton

"Everton" yoshlar safida tarbiyalangan Levell 18 yoshida 2015-yilgi FA WSL mavsumida asosiy jamoada debyut qildi. Debyut mavsumida 16 ta oʻyinda maydonga tushdi va „koʻklar"ning asosiy darvozaboniga aylandi. Levell 2017-yil bahorgi seriyasida asosiy darvozabon boʻlgan. „Everton" WSL 2 chempionligini qoʻlga kiritganida barcha 9 oʻyinda oʻynagan va 7 ta gol oʻtkazib yuborgan. Everton rahbariyati darvozabonlar orasida raqobat muhitini shakllantirish uchun Lizzie Durack bilan shartnoma imzoladi va Levell kam maydonga tusha boshladi. 2019—2020-yilgi mavsumda „Everton" Finlandiya terma jamoasi aʼzosi Tinja-Riikka Korpela va Angliya yoshlar terma jamoasi aʼzosi Sandy Makiver bilan shartnoma imzoladi va Levellni uchta Liga kubogi oʻyinlari bilan chekladi. 2020-yilning 28-mayida Levell shartnoma muddati tugaganidan keyin „Everton"ni tark etgani tasdiqlandi.

### Leicester City

22-avgust kuni Levell 2020—2021-yilgi mavsum oldidan Angliya ayollar chempionatining „Leicester City" klubiga oʻtishini eʼlon qildi. Levell 2015-yil sentyabrida vafot etgan akasi xotirasiga 28-raqamli futbolkani tanladi.

Levell 2020—2021-yilgi ayollar oʻrtasidagi Angliya chempionatida „Leicester City" jamoasi bilan birga gʻolib chiqdi.

Terma jamoalardagi faoliyati
----------------------------

Levell 2013-yilgi UEFA 17 yoshgacha boʻlgan ayollar oʻrtasidagi chempionatida Angliyani 17 yoshgacha boʻlgan terma jamoasida himoya qilgan. Levell, shuningdek, 2014-yilgi UEFA U-19 ayollar chempionatida Angliya U19 va Angliya U23 terma jamoasida oʻynagan.

2022-yildan boshlab Levelll Shotlandiyaga terma jamoasiga kirish huquqiga ega edi va uning Football Hub nashriga bergan intervyusida Shotlandiya terma jamoasida oʻynashi u uchun afzalligi haqida taʼkidladi.

Yutuqlari
---------

### Klub

#### Everton

* FA WSL 2 bahorgi seriyasi: 2017-yil

#### Leicester City

* Ayollar oʻrtasidagi Angliya chempionati: 2020—2021

### Individual

* FA Ayollar chempionati Oltin qoʻlqop: 2020—2021 (birgalikda)

Manbalar
--------

1. ↑  „Kirstie Levell". *Leicester City FC*. Qaraldi: 15-noyabr 2020-yil.
2. 1 2 3  „Kirstie Levell | Everton Football Club" (inglizcha). *www.evertonfc.com*. 17-oktabr 2017-yilda asl nusxadan arxivlandi. Qaraldi: 17-oktabr 2017-yil.
3. ↑  *Association.* „TheFA.com - Kirstie Levell" (inglizcha). *www.thefa.com*. 19-avgust 2012-yilda asl nusxadan arxivlandi. Qaraldi: 17-oktabr 2017-yil.
4. ↑  *uefa.com.* „Kirstie Levell – UEFA.com" (inglizcha). *Uefa.com*. Qaraldi: 17-oktabr 2017-yil.
5. ↑  „Keeper Levell Departs Everton Women". *www.evertonfc.com*.
6. ↑  *Sanders.* „Kirstie Levell: Leicester City goalkeeper on family heartache & why number 28 is sentimental". *BBC Sport* (28-oktabr 2020-yil). Qaraldi: 28-oktabr 2020-yil.
7. ↑  *Wellon.* „Leicester City: Why everyone should know the name Kirstie Levell" (inglizcha). *Her Football Hub* (8-noyabr 2021-yil). Qaraldi: 27-fevral 2022-yil.
8. ↑  „Kirstie Levell – Soccerway Profile" (inglizcha). *Soccerway.com*. Qaraldi: 6-yanvar 2018-yil.
9. ↑  „Leicester City's Kirstie Levell talks WSL and Scotland international dream" (inglizcha). *Her Football Hub* (2-mart 2022-yil). Qaraldi: 3-mart 2022-yil.